Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2904

3. Nyilatkozat a Nyugat-európai Unióról A Konferencia tudomásul veszi a Nyugat-európai Unió Miniszteri Tanácsa által 1997. július 22-én elfogadott következő nyilatkozatot: „A NYUGAT-EURÓPAI UNIÓ NYILATKOZATA A NYUGAT-EURÓPAI UNIÓ SZEREPÉRŐL, VALAMINT AZ EURÓPAI UNIÓVAL ÉS AZ ATLANTI SZÖVETSÉGGEL FENNTARTOTT KAPCSOLATAIRÓL BEVEZETÉS 1. A Nyugat-európai Unió (NYEU) tagállamai 1991-ben Maastrichtban megállapodtak annak szükségességében, hogy egy valódi európai biztonsági és védelmi identitást (EBVI) kell kialakítani, és hogy védelmi kérdésekben nagyobb európai szintű felelősséget kell vállalni. Az Amszterdami Szerződés fényében megerősítik annak fontosságát, hogy tovább folytassák és fokozzák ezeket a törekvéseket. A NYEU, amely az Uniót – különösen a petersbergi feladatokkal összefüggésben – műveleti képességekhez juttatja, az Európai Unió (EU) fejlődésének szerves része, továbbá a Párizsi Nyilatkozatnak és a NATO miniszterei berlini döntéseinek megfelelően lényegi eleme az EBVI kialakításának az Atlanti Szövetségen belül. 2. Jelenleg a NYEU Tanácsában – jogállása szerint – az Európai Unió valamennyi tagállama és az Atlanti Szövetség valamennyi európai tagja részt vesz. A Tanácsban ezekkel az államokkal együtt részt vesznek azok a közép- és kelet-európai államok is, amelyek társulási megállapodással kapcsolódnak az Európai Unióhoz, és amelyek tagjelöltek mind az Európai Unióban, mind az Atlanti Szövetségben. A NYEU így az európaiak között a tágabb értelemben vett európai biztonsági és védelmi kérdésekben folytatott párbeszéd és együttműködés valódi keretévé válik. 3. Ebben az összefüggésben a NYEU tudomásul veszi az Európai Unióról szóló szerződésnek az EU közös kül- és biztonságpolitikájáról szóló V. címében, különösen a J.3. cikk (1) bekezdésében, a J.7. cikkben és a J.7. cikkről szóló jegyzőkönyvben foglaltakat, amelyek szövege a következő: J.3. cikk, (1) bekezdés: „(1) Az Európai Tanács meghatározza a közös kül- és biztonságpolitika, beleértve a védelmi vonatkozású kérdések elveit és az arra vonatkozó általános iránymutatásokat.” J.7. cikk: „(1) A közös kül- és biztonságpolitika magában foglalja az Unió biztonságát érintő valamennyi kérdést, beleértve egy közös védelmi politikának a második albekezdéssel összhangban történő fokozatos kialakítását, amely az Európai Tanács ilyen értelmű határozata esetén közös védelemhez vezethet. Ebben az esetben az Európai Tanács a tagállamoknak ajánlja egy ilyen határozatnak az alkotmányos követelményeiknek megfelelő elfogadását. A Nyugat-európai Unió (NYEU), amely az Uniót – különösen a (2) bekezdéssel összefüggésben – műveleti képességekhez juttatja, az Unió fejlődésének szerves része. A NYEU támogatja az Uniót a közös kül- és biztonságpolitika e cikkben meghatározottak szerinti védelmi szempontjainak a kialakításában. Az Unió ennek megfelelően ösztönzi a NYEU-val való szorosabb intézményi kapcsolatokat, figyelemmel annak lehetőségére, hogy az Európai Tanács ilyen értelmű határozata esetén a NYEU az Unióba integrálódjon. Ebben az esetben az 2004/60/II. szám Európai Tanács a tagállamoknak ajánlja egy ilyen határozatnak az alkotmányos követelményeiknek megfelelő elfogadását. Az Unió e cikk szerinti politikája nem érinti egyes tagállamok biztonság- és védelmi politikájának egyedi jellegét, tiszteletben tartja azoknak a tagállamoknak az Észak-atlanti Szerződés alapján vállalt kötelezettségeit, amelyek közös védelmüket az Észak-atlanti Szerződés Szervezetében (NATO) látják megvalósítottnak, és az összeegyeztethető az annak keretében meghatározott közös biztonság- és védelmi politikával. A közös védelmi politika fokozatos kialakítását a tagállamok – az általuk megfelelőnek ítélt mértékben – a közöttük a fegyverkezés terén megvalósuló együttműködéssel fogják támogatni.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes